ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การจัดให้มีบริการโทรคมนาคมพื้นฐานโดยทั่วถึงและบริการเพื่อสังคม โดยที่เป็นการสมควรกำหนดหลักเกณฑ์การจัดให้มีบริการโทรคมนาคมพื้นฐานโดยทั่วถึงและบริการเพื่อสังคมให้สอดคล้องกับประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง แผนการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม (พ.ศ.๒๕๕๕ - ๒๕๕๙)อาศัยอำนาจตามความในมาตรา๒๗ (๑๒) และมาตรา ๕๐ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๑๗ และมาตรา ๑๘แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงประกาศหลักเกณฑ์การจัดให้มีบริการโทรคมนาคมพื้นฐานโดยทั่วถึงและบริการเพื่อสังคมไว้ดังต่อไปนี้ข้อ๑ ประกาศนี้เรียกว่า ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การจัดให้มีบริการโทรคมนาคมพื้นฐานโดยทั่วถึงและบริการเพื่อสังคมข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้กสทช. หมายความว่า คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติกทค. หมายความว่า คณะกรรมการกิจการโทรคมนาคมสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติกองทุน หมายความว่ากองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะโครงการ หมายความว่า โครงการในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมสัญญา หมายความว่าสัญญาการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมผู้ให้บริการ หมายความว่าผู้ที่ผ่านการคัดเลือกตามวิธีการที่กำหนดและได้ลงนามในสัญญาเป็นผู้ให้บริการโทรคมนาคมพื้นฐานโดยทั่วถึงและบริการเพื่อสังคมเพดานราคา หมายความว่ากรอบวงเงินอุดหนุนสูงสุดที่กำหนดไว้ในแต่ละโครงการข้อ๔ โครงการตามประกาศนี้ ได้แก่(๑)การจัดให้มีบริการโทรศัพท์เคลื่อนที่และ/หรือการจัดให้มีบริการโทรศัพท์สาธารณะประจำหมู่บ้าน(๒)การจัดให้มีบริการวงจรเชื่อมโยงความเร็วสูงผ่านสายใยแก้วนำแสงเชื่อมต่อไปสู่ตำบล(๓)การจัดให้มีบริการอินเทอร์เน็ตความเร็วสูง แก่หน่วยงานและกลุ่มเป้าหมายทางสังคม(๔)การจัดให้มีบริการอินเทอร์เน็ต แก่หน่วยงานและกลุ่มเป้าหมายทางสังคมรายละเอียดโครงการดังกล่าวให้เป็นไปตามที่สำนักงานกำหนดซึ่งประกอบด้วย พื้นที่เป้าหมาย ขอบเขตการดำเนินงาน เพดานราคา ระยะเวลาดำเนินการมาตรฐานและคุณภาพขั้นต่ำของบริการ เป็นต้นข้อ๕ ผู้มีความประสงค์จะเข้าร่วมการคัดเลือกเป็นผู้ให้บริการจะต้องมีคุณสมบัติดังต่อไปนี้(๑)เป็นผู้รับใบอนุญาตตามประกาศ กสทช. เรื่อง หลักเกณฑ์และวิธีการจัดเก็บรายได้ เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม(๒)ไม่เป็นผู้มีความเกี่ยวโยงกันกับผู้เข้าร่วมการคัดเลือกรายอื่นไม่เป็นผู้ถือหุ้นรายใหญ่ ไม่เป็นบริษัทย่อย ไม่เป็นบริษัทร่วม ไม่เป็นผู้มีอำนาจควบคุมหรือถูกควบคุมหรือไม่มีการถือหุ้นไขว้กับผู้เข้าร่วมการคัดเลือกรายอื่น(๓)เป็นผู้มีความสามารถในการเข้าถึงวงเงินกู้ยืมไม่น้อยกว่าอัตราที่กำหนดไว้ในเอกสารประกวดราคา(๔)มีคุณสมบัติอื่นตามที่สำนักงานกำหนดข้อ๖ ในการดำเนินการคัดเลือกผู้ให้บริการให้สำนักงานดำเนินการตามระเบียบและประกาศที่เกี่ยวข้อง ทั้งนี้ให้สำนักงานรายงานผลการดำเนินงานต่อ กทค. เพื่อทราบข้อ๗ ผู้ให้บริการมีหน้าที่ ดังต่อไปนี้(๑)จัดให้มีบริการตามที่กำหนดไว้ในสัญญาและตามกรอบเวลาที่กำหนดไว้(๒)ปฏิบัติตามประกาศ กสทช. อื่น ๆ ที่เกี่ยวข้อง ซึ่งรวมถึงเรื่อง(๒.๑)การใช้โครงสร้างพื้นฐานร่วมกัน(๒.๒)คุณภาพของบริการ(๒.๓)อัตราค่าบริการ(๒.๔)ข้อกำหนดและเงื่อนไขอื่น ๆ ตามที่กำหนดไว้ในสัญญา(๓)ดำเนินการตามประกาศ กสทช. เรื่องหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม(๔)จัดทำรายงานความก้าวหน้าของการดำเนินโครงการตามที่กำหนดไว้ในสัญญาทั้งนี้ผู้ให้บริการจะพักหรือหยุดการให้บริการไม่ว่าทั้งหมดหรือบางส่วนไม่ได้เว้นแต่จะได้รับอนุญาตจาก กสทช. ตามหลักเกณฑ์และวิธีการที่กำหนด ตามมาตรา ๒๐แห่งพระราชบัญญัติการประกอบกิจการโทรคมนาคม พ.ศ. ๒๕๔๔และในกรณีที่ผู้ให้บริการไม่ปฏิบัติตามสัญญา โดยไม่มีเหตุอันควรที่จะอ้างได้ผู้ให้บริการต้องรับผิดตามบทกำหนดโทษที่กำหนดไว้ในสัญญาประกาศ ณ วันที่ ๒ตุลาคม พ.ศ. ๒๕๕๖พลอากาศเอก ธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๙ ตุลาคม ๒๕๕๖โชติกานต์/ผู้ตรวจ๑๕ ตุลาคม ๒๕๕๖[๑] ราชกิจจานุเบกษา เล่ม๑๓๐/ตอนพิเศษ ๑๒๙ ง/หน้า ๑๗/๓ ตุลาคม ๒๕๕๖